Kallima paralekta

Kallima paralekta, kupu-kupu Indian leafwing ("sayap daun India") atau Malayan leafwing ("sayap daun Malaya") ialah sebuah spesies genus Kallima jenis brush-footed. Walaupun nama amnya sedemikian, ia tidak terjumpa di India atau Malaysia,  bahkan ia endemik di Pulau Jawa dan Sumatera di Indonesia.

Seperti ahli genus yang lain, spesies ini luar biasa disebabkan oleh keserupaannya yang kuat dengan daun kering apabila sayapnya terlipat. Ia adalah satu daripada spesies yang diketemu Alfred Russel Wallace, seorang ahli alamiah British dalam pengembaraannya di Asia Tenggara maritim. Kejadian ini disebut di dalam karya masyhurnya, Kepulauan Melayu sebagai satu contoh unggul penyamaran pelindung yang dihasilkan oleh pemilihan semula jadi.

Pemerian

Permukaan atas sayap kupu-kupu jantan Kallima paralekta dikatakan amat cantik. Sayap ini memiliki jalur (fasia) jingga miring pada bahagian kepak hadapan (forewing). Bahagian dalam pinggir jalur ini berakhir di sudut bawah kepak hadapan. Bahagian-bahagian di bawah jalur jingga dan seluruh permukaan bahagian atas kepak belakang (hindwing) berwarna biru pekat yang terang dan ungu.

Kupu-kupu betina tidak memiliki warna terang seperti yang jantan. Permukan bahagian atas biasanya berwarna perang karat. Kupu-kupu betina juga memiliki jalur lebar pada kepak hadapan tetapi jalur ini berwarna putih. Bahagian hujung kepak hadapan bengkok.

Warna bahagian bawah kepak kedua-dua jantina berbeza-beza dan tiada yang sama. Namun, warna-warnanya sentiasa sama dengan warna daun kering, seperti kelabu, perang, merah, hijau zaitun, atau kuning cair.

Galeri

Lihat juga

Anaea
Coenophlebia
Doleschallia
Junonia
Kallimoides
Precis tugela

Rujukan

Kallimini